e69e5ffb0ce330eab77dca0a6443e47b
Hvad er en analyse af boligmarkedet?
------------------------------------


boligportal.dk
2020.40

BoligPortals markedsanalyser bruges til at give danske udlejere en analyse af lejeboligmarkedet.


Markedsanalyserne er rapporter med data fra vores egen udlejningsplatform, som med flere end 800.000 besøgende om måneden er Danmarks største boligportal.  

Med data fra BoligPortal kan du få viden om og statistikker over udviklingen i lejeboligmarkedet og udvikling i boligpriser inden for et geografisk område, som du selv vælger. Ligeledes kan vi segmentere dataene på boligtype, størrelse og antal værelser, så du får det mest repræsentative billede af fx huslejeniveauet for netop din bolig.



8fcc559b73844886bed712bb4b9ab1da
Udvikling i boligmarkedet og statistik over boligpriser
-------------------------------------------------------


boligportal.dk
2020.40

Udviklingen i lejeboligmarkedet handler både om huslejeniveauer og sammensætning af boligtyper og -størrelser. BoligPortals markedsanalyser kan både give dig indblik i udviklingen i boligpriser samt, hvilken boligstørrelse og boligtype, der giver mening at investere i.


Med markedsanalyser fra BoligPortal kan du også, med udgangspunkt i liggetid og antal visninger af annoncer på BoligPortal, finde populære områder i en given by, når du skal udvide din boligportefølje. Ligeledes kan udviklingen i liggetid og antal visninger også være med til at give et overblik over, om lejeboligmarkedet i det hele taget er rentabelt at investere i på nuværende tidspunkt.


BoligPortals markedsanalyser hjælper dig til at investere rigtigt, hvad enten du planlægger projektbyggeri, opkøb af ejendomme eller ombygning af erhverv til private udlejningsboliger.



bcd766358e11d707a3302931a85ad343
Fra erhverv til private udlejningsboliger
-----------------------------------------


boligportal.dk
2020.40

Det er i de seneste år blevet populært at omdanne erhvervsbygninger til boliger, da bl.a. kontorer ofte står tomme i centrum af de store byer. Tomme erhvervslejemål kan skyldes, at det er for dyrt for virksomheder at eje eller leje bygninger på centrale placeringer – og disse centrale placeringer er netop også mere eftertragtede som private lejemål.


Det er dyrt at omdanne erhvervsbygninger til udlejningsboliger, men grundet mulighederne for huslejefastsættelse ved gennemgribende forbedringer og de typisk centrale placeringer, vil det ofte være rentabelt i på lang sigt.


BoligPortals markedsanalyser kan hjælpe dig til at finde et område, hvor det kan være rentabelt at opkøbe erhvervsbygninger til ombygning, samt hvad du kan fastsætte huslejen til, når ombygningen er afsluttet.


Hvis du har et ønske om at konvertere erhverv til bolig, skal du dog først sende en byggeansøgning til den kommune, hvor ombygningen vil finde sted. Informationer om, hvad denne ansøgning skal indeholde, kan du finde hos kommunen, hvor du ligeledes også kan finde informationer om krav til denne form for ombygning.



db54b2ed2f7069c64cb21df20eb98543
Udvikling i boligpriser på lejeboligmarkedet
--------------------------------------------


boligportal.dk
2020.40

Alle annoncer hos BoligPortal kræver månedlig husleje, kvadratmeter og adresse, hvilket giver os den største database af huslejepriser både lokalt og på landsplan. En markedsanalyse fra BoligPortal kan derfor bruges til at give et overblik over, hvilken husleje du kan kræve ud fra gældende lovgivning for huslejefastsættelse af boligudlejningsejendomme i det område, du vælger for din analyse og statistik over boligpriser.


BoligPortals markedsanalyser kan derfor også hjælpe dig i huslejenævnssager, hvor du skal bruge sammenligningslejemål til at sikre, at lejer ikke får huslejen nedsat.


Ligeledes vil du med en markedsanalyse få en statistik over udviklingen i boligpriser i det valgte område og for den valgte boligtype, boligstørrelse og/eller antal værelser.



d64c84152bd06c39e9cc7929c102e8db
Huslejefastsættelse efter markedsleje, småhuse og 5.2 leje
----------------------------------------------------------


boligportal.dk
2020.40

Vi kan trække netop den data og statistik over udvikling i boligpriser, som du finder nødvendig for, at du kan fastsætte huslejen korrekt ud fra den gældende lovgivning i dit område.


Har du ikke specifikke krav eller ønsker til, hvad dataene skal dække over, så vil de som standard inddeles i lejeboliger med husleje efter markedsleje, 5.2 leje og småhuse, som er, hvor lovgivningen tillader størst forskel i huslejeniveauet.


* *Markedsleje gælder for alle boligstørrelser, som er bygget i 1992 eller senere – dette udtræk indeholder også ejerlejligheder, som udlejes gennem BoligPortal.*


* *5.2 leje gælder for store ejendomme med flere end 7 lejemål, som er bygget i 1991 eller tidligere – dette udtræk indeholder ikke ejerlejligheder, som udlejes gennem BoligPortal.*


* *Lejefastsættelse for småhuse gælder for små ejendomme med 6 eller færre lejemål, som er bygget i 1991 eller tidligere – dette udtræk indeholder også ejerlejligheder, som udlejes gennem BoligPortal.*


Som sagt er det også muligt for dig at specificere boligtype, boligstørrelse og antal værelser på lejemålene i den data, vi trækker til dig. Ligeledes kan du vælge, hvilken type udlejer, det må være, så du sikres mod at blive sammenlignet med privatannoncer, som ikke nødvendigvis følger lovgivningen. Samtidig kan du også vælge, at de annoncer, vi bruger til dine statistikker, ikke må indeholde tidsbegrænsede lejemål, da huslejen ofte nedsættes som følge af en tidsbegrænsning, så lejemålet ikke får mere byrdefulde vilkår end andre lejemål i ejendommen.


